
Domnului deputat Daniel Buda, 

Preşedintele Comisiei juridice, de disciplină şi imunităţi
AVIZ

asupra Proiectului de Lege pentru aprobarea Ordonanţei de urgenţă a 
Guvernului nr.64/2010 privind modificarea şi completarea 
Legii cadastrului şi a publicităţii imobiliare nr.7/1996
În conformitate cu prevederile art. 95 şi 115 din Regulamentul Camerei Deputaţilor republicat, Biroul permanent a trimis spre dezbatere şi avizare Comisiei pentru tehnologia informaţiei şi comunicaţiilor, în procedură de urgenţă, Proiectul de Lege pentru aprobarea Ordonanţei de urgenţă a Guvernului nr.64/2010 privind modificarea şi completarea Legii cadastrului şi a publicităţii imobiliare nr.7/1996 (PLx 635/2010).
Potrivit prevederilor art. 61 din Regulamentul Camerei Deputaţilor, republicat, membrii Comisiei pentru tehnologia informaţiei şi comunicaţiilor au examinat proiectul de lege în şedinţa din 16 noiembrie 2010. În urma dezbaterilor, membrii comisiei au hotărât, cu majoritate de voturi a membrilor prezenţi, avizarea favorabilă a proiectului de lege, cu amendamentele cuprinse în anexă.
PREŞEDINTE,

Relu Fenechiu
Anexă

	OUG nr.64/2010
	Text propus de Comisie

(autorul amendamentului)
	Motivare

	1. Articolul 1 se modifică şi va avea următorul cuprins:

„Art. 1. - (1)  …

    d) contribuţia la asigurarea securităţii tranzacţiilor imobiliare şi facilitarea creditului ipotecar. 
 …
   (3) Cartea funciară cuprinde descrierea proprietăţilor imobiliare, cu arătarea drepturilor reale imobiliare. 
   
…
	Art.1. – (1) …
d) asigurarea unui nivel corespunzător privind securitatea tranzacţiilor imobiliare şi facilitarea creditului ipotecar. 
(3) Cartea funciară cuprinde descrierea proprietăţilor imobiliare, cu evidenţierea drepturilor reale imobiliare. 
…
	Vechea formulare este vagă şi nu specifică în ce constă contribuţia.

Considerăm că este mai sugestivă folosirea unui sinonim cum ar fi edivenţierea, menţionarea, precizarea, expresii care se potrivesc mai bine unui document scris.

	2. Articolul 2 se modifică şi va avea următorul cuprins:

Art. 2. - (1) …
    (2) Prin sistemul de cadastru şi carte funciară se realizează: 
    a) identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi informatice; 
    …
	Art. 2. - (1) …
(2) Prin sistemul de cadastru şi carte funciară se realizează: 
 a) identificarea, descrierea şi înregistrarea în documentele cadastrale a imobilelor prin natura lor, măsurarea şi reprezentarea acestora pe hărţi şi planuri cadastrale, precum şi stocarea datelor pe suporturi accesibile echipamentelor de prelucrae automată a datelor; 
…
	Pentru uniformitatea exprimării si corelare cu sintagma folosită la art.5

	4. La articolul 4, după litera p) se introduc două noi litere, literele p1) şi p2), cu următorul cuprins:

„p1) realizează şi actualizează registrul electronic naţional al nomenclaturilor stradale. Registrul naţional al nomenclaturilor stradale constituie documentul unitar de evidenţă în care sunt înscrise nomenclaturile stradale de la nivelul comunelor, oraşelor şi al municipiilor; 
p2) realizează şi întreţine geoportalul INSPIRE al României şi asigură compatibilitatea acestuia cu geoportalul INSPIRE al Comunităţii Europene, îndeplineşte alte atribuţii care îi revin prin Ordonanţa Guvernului nr. 4/2010 privind instituirea Infrastructurii naţionale pentru informaţii spaţiale în România.”
	p1) realizează şi actualizează Registrul electronic naţional al nomenclaturilor stradale, care constituie documentul unitar de evidenţă în care sunt înscrise nomenclaturile stradale de la nivelul comunelor, oraşelor şi al municipiilor;
p2) realizează şi întreţine geoportalul INSPIRE al României şi asigură compatibilitatea acestuia cu geoportalul INSPIRE al Comunităţii Europene, îndeplinând şi alte atribuţii care îi revin în acest sens prin Ordonanţa Guvernului nr. 4/2010 privind instituirea Infrastructurii naţionale pentru informaţii spaţiale în România.
	Pentru respectarea nromelor de tehnică legislativă.

Pentru cursivitatea exprimării.

	5. După articolul 4 se introduce un nou articol, articolul 41 cu următorul cuprins:

Art. 41. - (1) Nomenclatura stradală se aprobă prin hotărâre a consiliului local, se organizează pe fiecare localitate şi reprezintă evidenţa primară unitară care serveşte la atribuirea denumirii străzii şi a numărului administrativ. 
   …
	Art. 41. - (1) Nomenclatura stradală se aprobă prin hotărâre a consiliului local, se organizează pe fiecare localitate şi reprezintă evidenţa primară unitară care serveşte la definirea denumirii străzii şi la atribuirea numerelor administrative pentru imobile. 
…
	Pentru claritatea exprimării

	6. La articolul 5, alineatul (3) se modifică şi va avea următorul cuprins:
(3) Informaţiile înregistrate în sistemul integrat de cadastru şi carte funciară pot fi redate şi arhivate sub formă de înregistrări, pe suporturi accesibile echipamentelor de prelucrare automată a datelor. Acestea au aceleaşi efecte juridice şi forţă probantă echivalentă cu cea a înscrisurilor în baza cărora au fost înregistrate.
	(3) Informaţiile înregistrate în baza de date a sistemului integrat de cadastru şi carte funciară pot fi transpuse şi arhivate ca documente în formă electronică pe suporturi accesibile echipamentelor de prelucrare automată a datelor, având aceleaşi efecte juridice şi forţă probantă echivalentă cu cea a înscrisurilor în baza cărora au fost înregistrate.
	Pentru corelare cu alin.(4), se precizează ca informaţiile sunt înregistrate într-o bază de date. Se elimină sintagma „înregistrări” deoarece nu aduce niciun plus de precizie. 

Document în formă electronică - orice colecţie de date în formă electronică între care există relaţii logice şi funcţionale şi care redau litere, cifre sau orice alte caractere cu semnificaţie inteligibilă, destinate a fi citite prin intermediul unui program informatic sau al altui procedeu similar (Legea nr.183/2006)

	7. La articolul 5, după alineatul (3) se introduc două noi alineate, alineatele (4) şi (5), cu următorul cuprins:
…
(5) Cererile electronice de înscriere şi pentru obţinerea de informaţii vor putea fi înregistrate şi procesate cu efecte juridice echivalente. Comunicările încheierilor, extraselor, copiilor de pe acte sau planuri se pot face şi în format electronic, în condiţiile Legii nr. 455/2001 privind semnătura electronică.”
	…
(5) Cererile electronice de înscriere şi pentru obţinerea de informaţii, care au ataşată o semnătură electronică extinsă vor putea fi înregistrate şi procesate cu efecte juridice echivalente cererilor pe suport hârtie. Comunicările încheierilor, extraselor, copiilor de pe acte sau planuri, care au ataşată o semnătură electronică extinsă, se pot face şi în format electronic, în condiţiile Legii nr. 455/2001 privind semnătura electronică.
	Pentru ca cererile şi comunicările să aibă efecte juridice echivalente este necesar să fie semnate cu o semnătură electronică extinsă, furnizată de un furnizor de servicii de certificare acreditat.

	8. La articolul 8, alineatele (15) şi (16) se modifică şi vor avea următorul cuprins:
…
(16) Organele şi autorităţile administraţiei publice centrale, unităţile administrativ-teritoriale, precum şi alte persoane fizice şi juridice interesate, care au resurse financiare pentru realizarea Programului naţional de înregistrare a proprietăţilor imobiliare, în afara planului aprobat de Guvern, încheie protocoale de colaborare cu Agenţia Naţională cu privire la caietul de sarcini, modalităţile de avizare, de verificare, de recepţie şi de înscriere în cartea funciară, precum şi cu privire la utilizarea acestor informaţii.
	…

(16) Organele şi autorităţile administraţiei publice centrale şi ale unităţilor administrativ-teritoriale  precum şi alte persoane fizice şi juridice interesate, care au resurse financiare pentru realizarea Programului naţional de înregistrare a proprietăţilor imobiliare, în afara planului aprobat de Guvern, încheie protocoale de colaborare cu Agenţia Naţională cu privire la caietul de sarcini, modalităţile de avizare, de verificare, de recepţie şi de înscriere în cartea funciară, precum şi cu privire la utilizarea acestor informaţii.
	Art.(1) din Legea nr.215/2001: unităţi administrativ-teritoriale - comune, oraşe şi judeţe; în condiţiile legii, unele oraşe pot fi declarate municipii. Pot încheia protocoale doar organele şi autorităţile administraţiei centrale şi locale.

	12. Articolul 10 se modifică şi va avea următorul cuprins:

Art. 10. - (1) …
  (2) …

   (3) Modificarea limitelor teritoriale ale unităţilor administrativ-teritoriale priveşte înfiinţarea, reînfiinţarea sau reorganizarea unităţilor administrativ-teritoriale, care se organizează potrivit legii.
	Art. 10. - (1) …

  (2) …

 (3) Modificarea limitelor teritoriale ale unităţilor administrativ-teritoriale se efectuează în cazul înfiinţării, reînfiinţării sau reorganizării unităţilor administrativ-teritoriale, care se realizează potrivit legii.
	Pentru claritatea exprimării.

	13. Articolul 11 se modifică şi va avea următorul cuprins:

Art. 11. - (1) …
(2) …
(3) …
    d) listele cuprinzând următoarele date: numele, prenumele, codul numeric personal sau, după caz, numărul de identificare fiscală, adresa domiciliului pentru persoanele fizice, respectiv denumirea, adresa sediului şi codul de înregistrare fiscală sau, după caz, codul unic de înregistrare, în cazul persoanelor juridice; 
   …
    (9) Pentru persoanele fizice, listele prevăzute la alin. (3) lit. d) se asigură de către serviciile publice comunitare locale de evidenţă a persoanelor, la solicitarea primarilor.”
	Art. 11. - (1) …

(2) …

(3) …
d) colecţiile de date privind evidenţa persoanelor fizice şi juridice: numele, prenumele, codul numeric personal sau, după caz, numărul de identificare fiscală, adresa domiciliului pentru persoanele fizice, respectiv denumirea, adresa sediului şi codul de înregistrare fiscală sau, după caz, codul unic de înregistrare, în cazul persoanelor juridice; 
…
    (9) Pentru persoanele fizice, listele prevăzute la alin. (3) lit. d) se asigură de către serviciile publice comunitare locale de evidenţă a persoanelor, la solicitarea primarilor, cu respectarea prevederilor Legii nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare.

	Sintagma „listă” este restrictivă şi nu cuprinde datele în formă electronică. În momentul de faţă, la nivelul unităţilor administrativ teritoriale, serviciile publice comunitare de evidenţă a persoanelor introduc datele colectate la nivel local în Registrul naţional de evidenţă a persoanelor, din cadrul Sistemului naţional informatic de evidenţă a populaţiei, implicând o prelucrare automată a acestor date.
Atât primarii, cât şi echipele de realizare a lucrărilor sunt obligate sa se supune prevedrilor referitoare la protecţia datelor cu caracter personal.

